b'\n_START_ARTICLE_\nGIPN\n_START_SECTION_\nIstorija\n_START_PARAGRAPH_\nPo tragi\xc5\xa1k\xc5\xb3 Miuncheno \xc5\xbeudyni\xc5\xb3, kai buvo pagrobti Izraelio olimpin\xc4\x97s komandos nariai ir nu\xc5\xbeudyti palestinie\xc4\x8di\xc5\xb3 terorist\xc5\xb3, \xc4\xafvairi\xc5\xb3 Europos \xc5\xa1ali\xc5\xb3 policijos nutar\xc4\x97 sudaryti specialius dalinius, skirti kovai su \xc4\xafvairiomis terorizmo formomis, \xc4\xafkait\xc5\xb3 \xc4\x97mimu ir pertekliniu prievartos naudojimu. _NEWLINE_Pirmoji GIPN buvo \xc4\xafkurta 1972 m. spalio 27 d. Ji gal\xc4\x97jo b\xc5\xabti panaudojama tik pareikalavus teis\xc4\x97jams arba prokurorams. Grup\xc4\x99 sudar\xc4\x97 30 pareig\xc5\xabn\xc5\xb3, ginkluot\xc5\xb3 naujausiais ginklais ir tobuliausia to meto technika._NEWLINE_Prad\xc5\xbeioje nacionalin\xc4\x97 policija sudar\xc4\x97 11 intervencijos grupi\xc5\xb3, bet 1985 m. j\xc5\xb3 teliko 7. V\xc4\x97liau j\xc5\xb3 skai\xc4\x8dius v\xc4\x97l padid\xc4\x97jo iki 9, nes 1992 m. GIPN buvo sukurta Reunjone, o 1993 m. - Naujojoje Kaledonijoje._NEWLINE_Visos GIPN grup\xc4\x97s bendradarbiauja tarpusavyje, po kiekvienos misijos jos kei\xc4\x8diasi misij\xc5\xb3 ataskaitomis ir taktika, sukurtais intervencijos metodais. _NEWLINE_1995 m. rugpj\xc5\xab\xc4\x8dio 4 d. Vidaus reikal\xc5\xb3 ministerijos aplinkra\xc5\xa1tis nustat\xc4\x97 GIPN panaudojimo politik\xc4\x85: organizacij\xc4\x85, panaudojimo taisykles, teritorin\xc4\xaf paskirstym\xc4\x85, vykdom\xc5\xb3 u\xc5\xbeduo\xc4\x8di\xc5\xb3 tipus, veiklos principus, veiklos formas ir koordinavimo b\xc5\xabdus.\n_START_SECTION_\nPersonalo komplektavimas\n_START_PARAGRAPH_\nAtranka \xc4\xaf GIPN vyksta nacionaliniame lygyje vien\xc4\x85 kart\xc4\x85 per metus. Atrank\xc4\x85 organizuoja Centrin\xc4\x97 vie\xc5\xa1ojo saugumo direkcija (pranc. Direction Centrale de la S\xc3\xa9curit\xc3\xa9 Publique; DCSP), padeda gup\xc4\x97 psicholog\xc5\xb3. Atrankoje gali dalyvauti nacionalin\xc4\x97s policijos policininkai ir karininkai, jei tik jie tarnauja policijoje ne ma\xc5\xbeiau kaip 5 metus ir n\xc4\x97ra vyresni kaip 35 metai. _NEWLINE_Parenkama apie 50 kandidat\xc5\xb3, kurie nugabenami \xc4\xaf atrankos viet\xc4\x85. Tenai per savait\xc4\x99 jie testuojami, tikrinami j\xc5\xb3 dosje, koviniai geb\xc4\x97jimai, atsparumas klaustrofobijai ir svaiguliui, atleti\xc5\xa1kumas, geb\xc4\x97jimas plaukti ir pan. Pagal pirmos savait\xc4\x97s rezultatus dalis kandidat\xc5\xb3 i\xc5\xa1 atrankos pa\xc5\xa1alinami, lik\xc4\x99 dar keturias dienas laiko protini\xc5\xb3 geb\xc4\x97jim\xc5\xb3 testus. _NEWLINE_Pasibaigus testams apie 20 kandidat\xc5\xb3 priimami \xc4\xaf GIPN, kur juos ima treniruoti.\n_START_SECTION_\nOrganizacija\n_START_PARAGRAPH_\nGIPN padaliniai priklauso Centrinei vie\xc5\xa1ojo saugumo direkcijai (DCSP), kuri yra uniformuota Nacionalin\xc4\x97s policijos \xc5\xa1aka. DCSP jurisdikcijoje yra 75 Pranc\xc5\xabzijos departamentai, 7 didieji provincijos miestai (Lilis, Strasb\xc5\xabras, Lionas, Nica, Marselis, Bordo, Renas) ir dvi u\xc5\xbej\xc5\xabrio valdos (Reunjonas ir Naujoji Kaledonija)._NEWLINE_GIPN personal\xc4\x85 sudaro grie\xc5\xbetai atrinkti ir papildomai apmokyti policininkai, apr\xc5\xabpinti geriausia ir moderniausia \xc4\xafranga. GIPN pareig\xc5\xabn\xc5\xb3 grup\xc4\x97s gali b\xc5\xabti priskiriamos kitiems policijos padaliniams. _NEWLINE_GIPN grup\xc4\x97s panaudojamos kit\xc5\xb3 Nacionalin\xc4\x97s policijos tarnyb\xc5\xb3 pra\xc5\xa1ymu. J\xc4\x97ga panaudojama kaip paskutin\xc4\x97 priemon\xc4\x97, veikiant siekiama, kad derybininkai likt\xc5\xb3 fizi\xc5\xa1kai sveiki.'